Document ID: 32012R0291

A BIZOTTSÁG 291/2012/EU VÉGREHAJTÁSI RENDELETE
(2012. április 2.)
a Norvégiából származó egyes mezőgazdasági és halászati termékekre vonatkozó uniós vámkontingensekről szóló 992/95/EK tanácsi rendelet módosításáról
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a Norvégiából származó egyes mezőgazdasági és halászati termékekre vonatkozó közösségi vámkontingensek megnyitásáról és kezeléséről szóló, 1995. április 10-i 992/95/EK tanácsi rendeletre (1) és különösen annak 5. cikke (1) bekezdésének a) és b) pontjára,
mivel:
(1)
Levélváltás formájában megállapodás jött létre egyrészről az Európai Unió és másrészről a Norvég Királyság között az Európai Gazdasági Térségről szóló megállapodás 19. cikke alapján a mezőgazdasági termékekre alkalmazandó kiegészítő kereskedelmi preferenciákról. A megállapodást az Európai Unió nevében a 2011/818/EU tanácsi határozat (2) jóváhagyta.
(2)
A megállapodás előírja a mezőgazdasági termékek kereskedelmének további, preferenciális, viszonossági és kölcsönösen előnyös alapon történő fokozatos liberalizációját, valamint új éves vámmentes vámkontingenseket állapít meg egyes Norvégiából származó mezőgazdasági termékek Európai Unióba történő behozatalára vonatkozóan.
(3)
A megállapodásban előírt új vámkontingensek végrehajtása érdekében szükséges a 992/95/EK rendelet módosítása.
(4)
A 992/95/EK rendeletet ezért ennek megfelelően módosítani kell.
(5)
A 2011/818/EU határozattal összhangban az új vámkontingenseket 2012. január 1-jétől kell alkalmazni. Ezért indokolt ezt a rendeletet ugyanezen a naptól kezdődően alkalmazni.
(6)
Az e rendeletben előírt intézkedések összhangban vannak a Vámkódex-bizottság véleményével,
ELFOGADTA EZT A RENDELETET:
1. cikk
A 992/95/EK rendelet I. melléklete e rendelet mellékletének megfelelően módosul.
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ezt a rendeletet 2012. január 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2012. április 2-án.

Labels: 3
18
6